গুপ্তহত্যা
গুপ্তহত্যা হল একজন ব্যক্তিকে আকস্মিক, গোপন বা পরিকল্পিত আক্রমণের মাধ্যমে ইচ্ছাকৃত হত্যা, বিশেষত যদি হত্যাকাণ্ডের শিকার ব্যক্তিটি বিশিষ্ট বা গুরুত্বপূর্ণ হয়ে থাকে। এই ধরনের হত্যাকাণ্ড সাধারণত অভিযোগ, কুখ্যাতি, আর্থিক, সামরিক, রাজনৈতিক বা অন্যান্য উদ্দেশ্য দ্বারা প্ররোচিত হতে পারে। অনেক সময় এ ধরনের গুপ্তহত্যা সরকার ও বিভিন্ন অপরাধী গোষ্ঠীর নির্দেশক্রমে হয়ে থাকে। প্রাচীনকাল থেকেই গুপ্তহত্যা সংঘটিত হয়ে আসছে। যে ব্যক্তি একটি হত্যাকাণ্ড চালায় তাকে গুপ্তঘাতক বা হিটম্যান বলা হয়।